هەر کەسێک و قسەیەک ئەکات! نازانم کامیان ڕاستن!!!ئا لێرەدا شێخی ئیسلام ئیبن تەیمییە (ڕەحمەتی خوای لێ بێت) دێتە گۆ و دەفەرموێت:دڵت مەکە بە گۆڕەپانی گومان و وەسوەسەکان وەک ئیسفەنجێک کە هەمویان هەڵبمژێت، چونکە لەو کاتەدا هیچی لێ دەرناچێت جگە لەوانەی هەڵی مژیوە!بەڵام بیکە پەرداخێکی شوشەیی بەهێز و پۆڵا، گومانەکان بە ڕووی دەرەوەیدا تێپەڕ دەبن و تێیدا جێگیر نابن، بە ڕوونییەکەی دەیانبینێت و بە بەهێزییەکەشی پاڵیان پێوە دەنێت و دووریان دەخاتەوە! دەنا ئەگەر دڵت فێر بکەیت هەموو گومانێک هەڵبمژێت کە بەسەریدا تێپەڕ دەبێت، ئەوا دڵت دەبێتە مۆڵگەی گومانەکان.ئیبن ئه‌لقه‌ییم لە دوای ئاماژەدان بەم ئامۆژگارییەی مامۆستاکەی دەفەرموێت:نەمزانیوە بە هیچ ئامۆژگارییەک لە وەستاندنەوەی گومانەکاندا سوودمەند بووبێتم وەک سوودوەرگرتنم لەم ئامۆژگارییە!📚 [ مِفتاحُ دارِ السَّعادةِ: (١/٤٤٣) ]