نەفس دوژمنێکی زۆر خۆشەویستە، ئینسانیش کوێرە لە ئاست عەیبەکانی خۆشەویستەکەی، بە زەحمەت عەیبەکانی ئەو کەسە دەبینێ کە خۆشی دەوێ، تۆ هەرگیز عەیبی ئەو کەسە نابینی کە خۆشت دەوێ و دۆست و نزیکتە. ئەگەر تۆ لێی ڕازی بی نەک هەموو، هەندێکیش لە عەیبە کانی نابینی، چونکە چاوی ڕازی بوون لەئاست هەر عەیبێکی ئەو کەسە کە لێی ڕازیی چاوێکی بێهێزو کزە. بەڵام چاوی توڕەیی و بێزاری هەمیشە کەمو کوڕییەکانی دێنە بەرچاو.