هیچ پڕۆژەیەک بێ ناسنامە دروست نابێت، وە هیچ ناسنامەیەکیش بێ عەقیدە دانامەزرێت.کاتێک پێغەمبەری خوا ﷺ دەستپێکی دەعوەکەی لە مەککە دەستپێکرد، بە چاکسازیی ئابووری یان سیاسی یان بەرەنگاربوونەوەی کۆمەڵایەتی دەستی پێ نەکرد، بەڵکو لە ڕەگی ململانێکەوە دەستی پێکرد، کە ئەویش عەقیدە بوو.ڕاگەیاندنی کە (التوحید) دووبارە داڕشتنەوەی هۆشیاری و ئازادکردنی مرۆڤ بوو لە کۆیلایەتیی لە بیروڕا حیزبی و نەتەوەییەکان. ئەوە عەقیدەیە جێگیری دەبەخشێتە پڕۆژەکە، وە ڕێگری دەکات لە سڕبوون یان تووانەوەی لەبەردەم داواکاری و پەستانەکانی دوژمن.ئەو پڕۆژەیەی عەقیدەیەکی چەسپاوی نەبێت، لەوانەیە لە ڕووی ڕواڵەتەوە بەرەوپێش بچێت، بەڵام بە لاوازی دەمێنێتەوە، وە ئاسانە کەس و ئەندامەکانی بکڕن یان دزەی پێ بکرێت.سەرکردایەتیی پێغەمبەری خوا ﷺ درکی بەوە کردبوو کە ململانێ لەسەر ئەساسی عەقیدەیە، وە ئەوەی ناسنامەی خۆی وون بک لە هەموو جەنگەکاندا دەدۆڕێت، حەتتا ئەگەر بە چەکیش سەربکەوێت.