ئیمامی عەلی (ڕەزای خوای لێ بێت) دەفەرموێت: لەگەڵ پێغەمبەری خوا ﷺ دانیشتبووین، پیاوێک لە خەڵکی ناوچەی بەرزاییەکانی مەدینە هاتە ژوورەوە و ووتی: ئەی پێغەمبەری خوا، ئاگادارم بکەرەوە لە سەختترین شت لەم دینەدا و نەرمترینی. پێغەمبەر ﷺ فەرمووی: نەرمترینی ئەوەیە شایەتی بدەیت کە هیچ پەرستراوێک بەحەق نییە جگە لە (الله) و محەمەدیش بەندە و نێردراوی ئەوە. سەختترینیشی ئەی برای خەڵکی ناوچەی بەرزایی، بریتییە لە ئەمانەتداریی؛ چونکە هەرکەسێک ئەمانەتی نەبێت، دین و نوێژ و زەکاتی نییە.دەرس و وانەکانی ئەم فەرموودەیە:لەپاش ئەم فەرموودەیە، فێر دەبین کە چەندین کەس هەن شایەتمان دەهێنن، بەڵام لەگەڵ خوای گەورە پەرستراوی تر دەپەرستن:• هەندێک کەس شوێن ئارەزووی نەفسیان دەکەون و دەیکەنە پەرستراوی خۆیان.• هەندێک کەس پلە و پایە و دەسەڵاتەکەیان دەپەرستن.• هەندێک کەس سەروەت و سامان و منداڵەکانیان دەپەرستن.• هەندێک کەسیش مرۆڤێکی وەک خۆیان دەپەرستن و ڕەزامەندی ئەو بەسەر ڕەزامەندی خوا زاڵ دەکەن.