دەوڵەمەندی لە ئیسلامبەشی دووەم: بنچینەکانی دەوڵەمەندیوانەی هەشتەم: پاشەکەوت؛ ئامادەکردنی ئەمڕۆ بۆ سب

دەوڵەمەندی لە ئیسلامبەشی دووەم: بنچینەکانی دەوڵەمەندیوانەی هەشتەم: پاشەکەوت؛ ئامادەکردنی ئەمڕۆ بۆ سبەیەکی باشترئایا پاشەکەوتکردن نیشانەی بێ قەناعەتیتە بە ڕزقی خودا؟ یان خۆی بەشێکە لە گرتنەبەری هۆکارەکان کە ئیسلام فێرمان دەکات؟هەندێک کەس وا دەزانن ئەگەر پارە پاشەکەوت بکەن، ئەوا پشتیان بە خوا نەبەستووە. بەڵام ئیسلام فێری تەوەکول واتە پشتبەستن بە خوا لەگەڵ گرتنەبەری هۆکارەکانمان دەکات، نەک وازهێنان لێیان.یەکەم: پێویستی بە ئامادەکاری بۆ داهاتووخوای گەورە دەفەرموێت: ﴿يَا أَيُّهَا الَّذِينَ آمَنُوا اتَّقُوا اللَّهَ وَلْتَنظُرْ نَفْسٌ مَّا قَدَّمَتْ لِغَدٍ وَاتَّقُوا اللَّهَ إِنَّ اللَّهَ خَبِيرٌ بِمَا تَعْمَلُونَ (سورەتی الحشر، ئایەتی ١٨) واتا: ئەی ئەوانەی باوەڕتان هێناوە، لە خودا بترسن، وە هەر کەسێک با سەیر بکات چی بۆ سبەی پێش خستووە، وە لە خوا بترسن، بەڕاستی خوا بەوەی کە دەیکەن ئاگادارە.تێگەیشتنئایەتەکە سەرەتا باس لە ئاخیرەت دەکات، بەڵام فێریشمان دەکات کە موسوڵمان دەبێت مرۆڤێکی پلاندانەر بێت، نەک لەژیاندابێت تەنها بۆ ئەمڕۆ، ئەو کەسەی هیچ بیر لە سبە ناکاتەوە، زۆرجار لە کێشەی دارایدا تێدەکەوێت.دووەم: ئامادەکاری، پێش لە ڕوودانی کێشەلە ساڵی هەبوونی لە سەردەمی پێغەمبەر یوسف (علیه السلام)، خوای گەورە فەرمانی پاشەکەوتکردنی دانەوێڵە دەکات.خوای گەورە دەفەرموێت: ﴿قَالَ تَزْرَعُونَ سَبْعَ سِنِينَ دَأَبًا فَمَا حَصَدتُّمْ فَذَرُوهُ فِي سُنبُلِهِ إِلَّا قَلِيلًا مِّمَّا تَأْكُلُونَ ۝ ثُمَّ يَأْتِي مِن بَعْدِ ذَٰلِكَ سَبْعٌ شِدَادٌ يَأْكُلْنَ مَا قَدَّمْتُمْ لَهُنَّ...﴾ (سورەتی یوسف، ئایەتەکانی ٤٧–٤٨) واتا: یوسف (علیه السلام) فەرمووی:حەوت ساڵ بەردەوام چاندن بکەن، جا هەرچی دروێنەتان کرد، بە گوڵەکەیدا جێی بهێڵن، جگە لە کەمێک کە دەیخۆن. پاشان حەوت ساڵی سەخت دێت و ئەوە بخۆن کە بۆی پاشەکەوتتان کردووە...تێگەیشتنئەمە یەکێکە لە ڕوونترین بەڵگەکان لە قورئان کە پلاندانان و پاشەکەوتکردن دژ بە تەوەککول نییە، بەڵکو بەشێکە لە دانایی و بەڕێوەبردنی دروست.سێیەم: باشترین خەرجی، ئەوەیە کە مرۆڤ پاشیمان نەکاتەوەپێغەمبەر ﷺ فەرموویەتی: «احْرِصْ عَلَى مَا يَنْفَعُكَ، وَاسْتَعِنْ بِاللَّهِ، وَلَا تَعْجِزْ»سەرچاوە: سەحیح موسلیم. واتا: حەریس بە لەسەر ئەوەی سوودت پێ دەگەیەنێت، یارمەتی لە خوا داوابکە، و بێدەسەڵات مەبە.تێگەیشتنپاشەکەوتکردن یەکێکە لەو شتانەی لە داهاتوودا سوود بە مرۆڤ دەگەیەنێت. کاتێک نەخۆشی یان بێکاری یان کێشەیەکی لەناکاو ڕوودەدات، پاشەکەوت دەبێتە هۆی ئارامی و پاراستنی ڕێز و پێگەت.نموونە لە ژیانی هاوەڵانسەعدی کوڕی ئەبی وەقاص (رضي الله عنە) کاتێک نەخۆش بوو و ویستی هەموو سامانەکەی ببەخشێت، پێغەمبەر ﷺ ڕێگەی نەدا.لە کۆتاییدا فەرمووی: «إِنَّكَ أَنْ تَذَرَ وَرَثَتَكَ أَغْنِيَاءَ، خَيْرٌ مِنْ أَنْ تَذَرَهُمْ عَالَةً يَتَكَفَّفُونَ النَّاسَ» سەرچاوە: سەحیح بوخاری و سەحیح موسلیم. واتا: ئەوە باشترە کە میراتگرەکانت دەوڵەمەند جێبهێڵیت، لەوەی هەژار جێیان بهێڵیت و دەست درێژ بکەن بۆ خەڵک.تێگەیشتنئەم فەرموودەیە فێرمان دەکات کە مسوڵمانی چاک تەنها بیر لەمڕۆ ناکاتەوە، بەڵکو بیر لە داهاتووی خێزان و خانەوادەی دەکاتەوە. پاشەکەوت و پلاندانان بۆ داهاتوو دژ بە سەخاوەت نییە، بەڵکو دانایییە.لە ژیانی ئەمڕۆدازۆر کەس تا مووچە وەردەگرن، هەمووی خەرج دەکەن و دەڵێن: مانگی داهاتوو خوا کریمە.بەڵام موسوڵمان دەزانێت خوای گەورە فەرمانی بە گرتنەبەری هۆکارەکان کردووە.ئەگەر هەر مانگێک تەنها بەشێکی بچووک لە داهاتەکەت پاشەکەوت بکەیت، دوای چەند ساڵێک دەبێتە سەرمایەیەک بۆ دەستپێکردنی بازرگانی تایبەت بە خۆت، یان چارەسەرکردنی کێشەیەکی لەناکاوت.بەکورتی دەڵێم: پاشەکەوتکردن دژ بە تەوەککول نییە.قورئان فێری پلاندانانمان دەکات بۆ داهاتوومان.یوسف (علیه السلام) باشترین نموونەی بەڕێوەبردنی سامانە لە کاتی فراوانی و هەبوونی دا.موسوڵمان دەبێت بەشێک لە داهاتی خۆی بۆ داهاتوو پاشەکەوت بکات.ئەرکی تۆ بۆ ئەم وانەیە:لەسەر کاغەز یان لە مۆبایلەکەت پلانی پاشەکەوتی خۆت دابنێ.ئەگەر هەر مانگێک داهاتت هەیە، بڕیار بدە چەند لەسەدی پاشەکەوت بکەیت.ئەو پارەیە بۆ ئامانجێکی ڕوون تەرخان بکە؛ وەک فێربوون، دەستپێکردنی کار، یان بۆ کاتی لەناکاو.پابەند بە وە لەسەر پلانەکەت بمێنەوە، تەنانەت ئەگەر بڕی پاشەکەوتەکە زۆر کەمیش بێت.#زنجیرە_وانەی_دەوڵەمەندی_لە_ئیسلام.