هیمەت بەرزی لە گەرمای سەختدا! ☀️ڕاستییەکە ئەوەیە کە گەرما نابێتە ڕێگر لە بەجێهێنانی فەرمانی خوایی؛ چ

هیمەت بەرزی لە گەرمای سەختدا! ☀️ڕاستییەکە ئەوەیە کە گەرما نابێتە ڕێگر لە بەجێهێنانی فەرمانی خوایی؛ چونکە ئەوە تاقیکردنەوەیە. بەڵام دەرچوون لەو گەرمایەدا لە پێناوی خوادا بۆ نوێژی هەینی و جەماعەت، و حیسابکردنی پاداشتە لەم ناڕەحەتییەدا، پلە و پێگەیەکی گەورەی هەیە. بە هەمان شێوە ئافرەتیش پاداشتی ناڕەحەتیی حیجابەکەی دەدرێتەوە کاتێک لە ماڵ دەردەچێت.دەزانێت کە ئەم حیجابە گەرمییەکەی لەسەر زیاتر دەکات، بەڵام ئەمەش تاقیکردنەوەیە تا ئاستی دڵسۆزییەکەی بۆ خوا بزانرێت. کاتێک پێغەمبەری خوا لەگەڵ هاوەڵانیدا بەرەو جەنگی (تبوك) دەرچوون، کەشوهەواکە زۆر گەرم بوو، دووڕووەکان (منافقین) پاشەکشەیان کرد، هندێکیان وتیان: [لاَ تَنفِرُواْ فِي الْحَرِّ] واتا: لە گەرمادا دەرمەچن.بەڵام خوای گەورە وەڵامی دانەوە و فەرمووی: [قُلْ نَارُ جَهَنَّمَ أَشَدُّ حَرًّا] واتا: بڵێ: ئاگری جەهەننەم گەرمترە. [التوبة: ٨١].لەبەر ئەوە، پاشەکشەکردن لە جێبەجێکردنی فەرمانی خوایی لەبەر گەرما دروست نییە، بەڵکو ئەوە جۆرێکە لە فیتنە و تاقیکردنەوەی خوای گەورە بۆ بەندەکانی، تا دەربکەوێت کێ لە هەموو بارودۆخ و کاتێکدا گوێڕایەڵی دەکات.سەلەف ڕەحمەتی خودایان لێ بێت لە گەرمای سەختدا ڕۆژوویان دەگرت، و ڕۆژووگرتن لە گەرمای بەتیندا لە سیفات و خەسڵەتەکانی ئیمانە. دایکمان عائیشە ڕەزای خودای لێ بێت وای دەکرد، لێیان پرسی: چی هانت دەدات لەسەر ئەم کارە؟ فەرمووی: (پێشبڕکێ و دەستپێشخەریی مردن. واتا بەرلەوانەی مرۆڤ بمرێت و دەرفەتی نەمێنێت. هەروەها هەندێک لە ئافرەتانی چاکەکار ئەو کارەیان دەکرد، کاتێک لێیان دەپرسرا: بۆچی؟ دەیانووت: (ئەگەر شتێک نرخەکەی هەرزان بوو، هەموو کەس دەیکڕێت!) واتا ڕۆژووگرتن لە وەرزی سەرمادا ئاسانە و هەموو کەس دەتوانێت بیکات! بەڵام لە گەرمادا، کەس ناکات مەگەر ئەوانەی خاوەن هیمەت و ئیرادە و ئیمانی بەرزن.شێخ: محمد المنجد